Man doodgeskiet, vrou verkrag tydens aanvalArgieffoto: SAPD/Facebook Volgens maj. Mack Mngomezulu, provinsiale polisiewoordvoerder, het die voorval omstreeks 23:30 Vrydagaand in ŉ informele nedersetting plaasgevind. Mngomezulu het gesê die voorval het op dieselfde stuk grond maar by verskeie plakkershutte plaasgevind. Volgens Mngomezulu het drie gewapende mans ŉ skrikbewind gevoer waartydens die drie mans geskiet is en ŉ 28-jarige vrou verkrag is. Hy het bevestig dat een van die mans wat geskiet en gewond is 20 jaar oud is. Hy kon egter nie bevestig of die slagoffers van dieselfde familie is nie. Mngomezulu het gesê die verdagtes het met twee selfone en R480 kontant gevlug. Die polisie ondersoek ŉ saak van huisroof, moord, poging tot moord en verkragting. Niemand is nog in hegtenis geneem in verband met die voorval nie.